Az MTI Üzleti sajtószolgálatának felületén jelentette be a Duna csatorna, hogy kilenc évad után elköszön az On The Spot sorozattól és alkotóitól, Cseke Esztertől és S. Takács Andrástól.

A közleményből kiderül, hogy az alkotók folytatták volna az együttműködést, ám a megrendelők „idejét látták egy rövidebb-hosszabb szünetnek, aminek remélt eredményeként – esetleges visszatérést követően – ismét közönségcsalogató programmá válhat a Cseke-S. Takács alkotópáros mozija”.

Az indoklás szerint megváltozott a világ és a közmédia egy olyan tematikájú sorozatra akarja fordítani a dokumentum-sorozatra szánt forrását, amely elsősorban a közép-, a kelet- és a dél-európai kisebbségek sorsával, élethelyzeteinek és lehetőségeinek bemutatásával foglalkozik.

Hozzátették:

az On The Spot stábja mindvégig saját tematikájuk, saját ötleteik megvalósításán dolgozott, a megrendelő soha semmilyen formában nem korlátozta alkotói szabadságukat. Sőt, igyekezett mind gyártási, mind tartalmi oldalról minden lehetőséget biztosítani.

Az On The Spot alkotóival tavaly ősszel készítettünk interjút, ezt itt olvashatják:

Kiemelt kép: 24.hu/Bielik István